Medicinsk brug af cannabis i Danmark er LOVLIGT

For første gang kan man nu på dansk læse, at det er tilladt for danske syge at hente deres cannabis medicin i udlandet.

Den 26. februar opdaterede Sundhedsstyrelsen sit notat om medicinsk brug af cannabis. Og der kan man på side 13 læse:

“Hvis en person lovligt har fået en recept fra en læge, og derefter har fået udleveret medicin med tilberedninger af cannabis til medicinsk brug til højst 30 dages personligt forbrug i Holland, eller et andet schengen-land, så opfylder det kravene til at det lovligt kan indføres til Danmark. Det samme gælder eksempelvis, hvis en person har fået recept på og udleveret Marinol.

Man behøver som borger ikke at have en Schengen-attest ( også kaldet “pillepas”) fra myndighederne for at få cannabis til medicinsk brug med over grænsen, men det vil lette dokumentationen ved inførseln til Danmark. Schengen-konventionen giver mulighed for, at man kan medbringe medicin der indeholder euforiserende stoffer til eget brug i en mængde der svarer til rejsens længde, dog maksimalt 30 dage. Hvis man eksempelvis i Holland har fået en recept fra en læge, og derefter har udfyldt en Schengen-afttest fra Holland, så skal Danmark som Schengen-land acceptere dette som gyldig dokumentation.

I Danmark er det apotekerne, der udsteder Schengen-attester.

Hvis man indfører cannabis uden en recept fra en læge, må man regne med at tolden vil melde sagen til politiet for overtrædelse af reglerne om euforiserende stoffer.”

Dette betyder at vi danskere, som har et legitimt behov for at bruge cannabis medicinsk – kan hente denne i Holland. Danskere ved den tyske grænse, kan faktisk nøjes med et lille smut over grænsen til den nærmeste læge (som vil udskrive medicinen til dig!).

Foreningen Propaganja er glade for, at denne formulering endelig findes på dansk, for reglerne er bestemt ikke nye!

Metoden som beskrives er ikke den nemmeste metode til at skaffe sig god cannabis, men med denne metode er din besiddelse altid lovligt dokumenteret og tilladt. Derfor vil du slippe for paranoia og mistænkeliggørelse. Dette er et kærkomment skridt i den rette retning, med tiden vil det blive muligt at få din medicinske cannabis udleveret på apoteket i Danmark, vi i Propaganja arbejder på bedre adgang til cannabis samt retten til at dyrke sine egne planter.

Læs hele notatet her: http://sundhedsstyrelsen.dk/~/media/F48758E07FFC4FAFAF4F6CFC2F6009B7.ashx

Du kan få andre medicinsk præparater baseret på cannabis på de danske apoteker. Denne artikel drejer sig om cannabis i sin rå-form også kendt som skunk, pot, hash., græs, weed.